14. 2. 79 De Europæiske Fællesskabers Tidende Nr. L 39/3 (Retsakter hvis offentliggørelse ikke er obligatorisk) KOMMISSION KOMMISSIONENS DIREKTIV af 14. december 1978 om ændring af direktiv 77/535/EØF om tilnærmelse af medlemsstaternes lovgivning om stikprøve- og analysemetoder for gødning (79/138/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 76/116/EØF af 18. december 1975 om indbyrdes tilnærmelse af med- lemsstaternes lovgivning om gødning, (1), særlig artikel 9, stk. 2, og ud fra følgende betragtninger: Ved Kommissionens direktiv 77/535/EØF (?) fastsættes officiel kontrol med gødninger til prøvning af, om de opfylder de krav, som følger af fællesskabsbestemmel- serne vedrørende gødningers kvalitet og sammensæt- ning; nævnte direktiv bør ændres ved at tilføje tre nye analysemetoder; de i dette direktiv fastsatte foranstaltninger er i overens- stemmelse med udtalelse fra Udvalget for tilpasning til den tekniske udvikling af direktiverne om fjernelse af tekniske hindringer for handel med Gødning — UDSTEDT FØLGENDE DIREKTIV: Artikel 1 Metoderne 5.2, 5.3 og 5.4 i bilaget til dette direktiv indsættes efter metode 5.1 i bilag II til direktiv 77/535/EØF. (1) EFT nr. L 24 af 30. 1. 1976, s. 21. (2) EFT nr. L 213 af 22. 8. 1977, s. 1. Artikel 2 1. Medlemsstaterne sætter senest den 1. april 1979 de nødvendige administrativt eller ved lov fastsatte be- stemmelser i kraft for at efterkomme bestemmelserne i dette direktiv. De underretter omgående Kommissionen herom. | 2. Ffter meddelelsen af dette direktiv sørger medlems- staterne yderligere for i god tid at underrette Kommis- sionen om ethvert forslag til administrative eller ved lov fastsatte bestemmelser, som de påtænker at vedtage inden for det område, som dækkes af direktivet, således at denne kan fremsætte sine eventuelle bemærkninger dertil. Artikel 3 Dette direktiv er rettet til medlemsstaterne. Udfærdiget i Bruxelles, den 14. december 1978. På Kommissionens vegne Étienne DAVIGNON Medlem af Kommissionen